CELEX: 62018CN0827
Language: el
Date: 2018-12-24 00:00:00
Title: Υπόθεση C-827/18: Αίτηση προδικαστικής αποφάσεως την οποία υπέβαλε το Amtsgericht Kamenz (Γερμανία) στις 24 Δεκεμβρίου 2018 — MC κατά ND

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/13
            
         
      Αίτηση προδικαστικής αποφάσεως την οποία υπέβαλε το Amtsgericht Kamenz (Γερμανία) στις 24 Δεκεμβρίου 2018 — MC κατά ND
      (Υπόθεση C-827/18)
      (2019/C 103/12)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Kamenz
      
         Διάδικοι στην υπόθεση της κύριας δίκης
      
      
         Ενάγων: MC
      
         Εναγομένη: ND
      
         Προδικαστικό ερώτημα
      
      Συνιστά αγωγή κατά την έννοια του άρθρου 22 (1) της Συμβάσεως του Λουγκάνο η αγωγή που αφορά κύρια απαίτηση, ύψους 535 ευρώ, στηριζόμενη στη συμβολαιογραφική σύμβαση αγοράς διαμερίσματος στο Großröhrsdorf της 10.2.2016, για την εκδίκαση της οποίας έχει δικαιοδοσία το Amtsgericht Kamenz, και δη λόγω μεταβιβάσεως της κατοχής και της επικαρπίας στον ενάγοντα την 1.4.2016 σύμφωνα με την παράγραφο 6 της συμβολαιογραφικής πράξεως, υπό τη μορφή ήδη καταβαλλόμενου την 1.4.2016 μισθώματος στην εναγομένη από τον μισθωτή του μεταβιβασθέντος διαμερίσματος, η οποία αφορά υπόθεση εμπραγμάτων δικαιωμάτων επί ακινήτων και μισθώσεων ακινήτων, ή η διεθνή δικαιοδοσία των γερμανικών δικαστηρίων απορρέει από κάποια άλλη διάταξη της Συμβάσεως του Λουγκάνο ή θεμελιώνεται η διεθνή δικαιοδοσία του ελβετικού δικαστηρίου της κατοικίας της εναγομένης (άρθρο 2, παράγραφος 1, σε συνδυασμό με το άρθρο 5, σημείο 1, της Συμβάσεως του Λουγκάνο);
      
         (1)  Σύμβαση για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις της 30ής Οκτωβρίου 2007 (Σύμβαση Λουγκάνο II) (ΕΕ 2009, L 147, σ. 5).